PIKK.ee

Aianduse Visioonikonverents 2024
2024-11-14 09:30 - 17:00 (Europe/Tallinn) | Pärnumaa, Pärnumaa, Eesti
Konverentsi järelvaatamine Aiandusliidu veebilehel.
Lektorite esitlused:

Metsakuru Aiand_Nutikas turundus_14.11.2024_Aianduse Visioonikonverents
Mirko Metsaoru_Innovaatilised lahendused katmikaianduses _14.11.2024_Aianduse Visioonikonverents
Paavo Otsus_Numbrite tundmine_14.11.2024_Aianduse Visioonikonverents
Timo Taulavuori_Soome nõuded_14.11.2024_Aianduse Visioonikonverents
Kristo Eisenberg_Grüne Fee_14.11.2024_Aianduse Visioonikonverents

Eesti Aiandusliit korraldab Aianduse Visioonikonverentsi ja tähistab liidu 35. aastapäeva 14.novembril 2024.

Päeva esimeses pooles tuuakse osalejateni olulised päevakajalised teemad aiandussektorist, mh räägitakse innovatsioonist ja tulevikuvaatest marja- ja puuviljakasvatuses, katmikalal tomati- ja lillekasvatuses. Käsitletakse poliitikameetmeid aiandussektorile ja oma kogemusi jagab ka Soome Aiandusliidu esindaja.

Ajakava:
9.30 – 10.00 Registreerimine, tervituskohv
10.00 – 12.30 Sessioon 1 – Tänane seis ja tuleviku väljakutsed
10.00 – 10.15 Konverentsi avamine – Raimond Strastin, Eesti Aiandusliit, tegevjuht
10.15 – 10.30 Ülevaade Aiandusliidu tegevusest – Raivo Külasepp, Eesti Aiandusliit, juhatuse esimees/ Grüne Fee Eesti AS
10.30 – 11.30 Aiandussektori võimalused ja väljakutsed – Madis Pärtel, Regionaal- ja Põllumajandusministeeriumi asekantsler
11.30 – 12.30 Aiandustootmise hetkeolukord Soomes, pandeemia järgne aeg – Timo Taulavuori, Soome Aiandusliit/aianduskonsulent
Moderaatori kokkuvõte blokist
12.30 – 14.00 Lõunapaus
14.00 – 17.00 Sessioon 2 – Tuleviku väljakutsed
14.00 – 14.45 Innovaatilised lahendused katmikaianduses – Mirko Metsaoru, Weiss Aiand OÜ
14:45 – 15.30 Numbrite tundmine on eduka tootmise alus – Paavo Otsus, Aran PM OÜ
15.30 – 16.15 Nutikad turundusnipid aitavad müüa – Henri Helemäe, Metsakuru Grupp OÜ
16.15 – 17.00 Grüne Fee tulevikuvisoon – unistused ning tegelikkus – Kristo Eisenberg, Grüne Fee Eesti AS
17.00 – 17.15 Moderaatori kokkuvõte päevast
* korraldajal on õigus teha ajakavas muudatusi

19.00 Pidulik lisaprogramm: Eesti Aiandusliidu 35. Aastapäeva aktus, kus tervitussõnad ütleb minister Piret Hartman (Regionaal- ja Põllumajandusministeerium) ja sellele järgnev pidulik õhtusöök koos Siiri Sisaski autorikontserdiga. Õhtu kütavad kuumaks vanameistrid Kapp ja Ungerson videodiskoga “Aianduse ERI”. Õhtuprogrammi tasu on Liidu liikmele 80 eur/inimene ja mitte-liikmele 100 eur/inimene. Palun kanda Eesti Aiandusliidu arveldusarvele SEB [REDACTED] hiljemalt 10.11.2024.

Konverents läheb arvesse KSM kohustusliku koolitusena.

Konverents viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Raimond Strastin
aiandusliit@aiandusliit.ee
+372 525 9744

Linnaaianduse kogemuspäev
2024-11-16 12:00 - 17:00 | Tallinn
Kutsume kõiki huvilisi võtma osa Linnaaianduse kogemuspäevast, mis toimub laupäeval, 16. novembril kell 12-17 Kultuurikatla Terassisaalis (Kursi 3).
Tallinnas kerkib igal aastal ühe uusi kogukonna- ja õppeaedu, kus linnaelanikud kasvatavad endale meelepärast ning linnaasutused korraldavad õppetegevust.
Arvestades linnaaianduse jätkuvat populaarsust toimub ka sel aastal kogemuspäev, kus linnaaedade loojad ja arendajad nii pealinnast kui mujalt Eestist jagavad oma kogemusi.
Mis on tulemas?
Juba neljandat korda toimuva kogemuspäeva fookuses on looduspõhise ja kogukondliku (linna)aianduse teemad. Oma valdkonna spetsialistid ja praktikud jagavad kogemusi, mis aitavad arendada linnaaedu mõeldes nii traditsioonidele, ühtekuuluvustundele kui ka elurikkusele ja keskkonnahoiule.
Juttu tuleb looduspõhise linnaaianduse meetoditest, mulla tervisest ja selle hoidmisest, toidutaimede kasutamisest õppetöös ja muuseumi tegevustes ning pealinna suurima kogukonnaaia kujunemisloost. Samuti jagame selle aasta suuremaid õnnestumisi ja arenguid Tallinna õppe- ja kogukonnaaedade valdkonnas.
Allpool leiab täpsema programmi koos ettekannete tutvustusega.
Kes on oodatud?
Kogemuspäevale ootame kõiki entusiaste, keda huvitab keskkonnasäästlik (linna)aia pidamine. Kogemuspäev on eriti kasulik neile, kes plaanivad järgmisel aastal õppe- või kogukonnaaeda rajada või arendada, sest Tallinna linn jätkab linnaaianduse toetamist ning paneb endiselt rõhku just looduspõhiste lahenduste soodustamisele.
Kuidas osaleda?
Sündmus on tasuta. Pakume osalejatele kehakinnitust ning võimalust kohvilaua taga teistega kogemusi vahetada.
Ürituse parema korralduse tagamiseks palume registreerida veebivormi kaudu.
PROGRAMM
I osa: kell 12:00-14:00

Avasõnad
“Linnaaianduse hooaja saak”
Marina Laidla ja Maria Derlõš, linnaaianduse valdkonna projektijuhid Tallinna Keskkonna- ja Kommunaalametist
Lühitutvustus: Anname ülevaadet, milline oli Rohelise Pealinna aasta mõju käesoleva aasta Tallinna kogukonnaa- ja õppeaedade “saagile”. Jagame, millised on olnud suuremad õnnestumised ja väljakutseid valdkonna arengus ning räägime, mis suunas jätkame kasvu.
“Mulla tervis linnaaias”
Piret Vacht, Tallinna Ülikooli keskkonnakorralduse dotsent
Lühitutvustus: Mis on muld? Miks mullaelustik oluline on? Kuidas kehvast mullast hea saab? Saame teada mulla olulisusest ja mullaelustiku rollist linnaaia ökosüsteemis. Juttu tuleb ka mulla ohutuse jälgimisest ja tagamisest linnasaaste tingimustes.
“Jäätmaast Elurikkuse aiaks”
Raili Ilves, Eesti Permakultuuriühing
Lühitutvustus: Väljakutse – Kuidas muuta nõuka-aegse kultuurkihiga söötis maa elurikkaks aiaks, ühe- ja mitmeaastaste toidutaimedega toiduturvalisuse leevendajaks ja tagajaks, rakendades selle saavutamiseks säästvaid lahendusi ning permakultuuri põhimõtteid ja võtteid.
“Vahekultuur: looduslik mullaparandaja ka linnaaias”
Merili Toom, Maaelu Teadmuskeskuse (METK) teadur
Lühitutvustus: Keskkonnasäästlikus taimekasvatuses täidavad tähtsat rolli vahekultuurid. Need on kiirekasvulised taimed, mille külvamine nii peenras kui kasvuhoones parandab mullaviljakust, vähendab umbrohtumist ja haigustekitajate esinemist ning soodustab kasulike putukate levikut. Vahekultuurideks võib kasutada erinevaid liike ja nende segusid nii kevadel kui ka sügis-talve perioodil. Ettekandes tuleb juttu vahekultuuride tähtsusest, liikide valikust ja kasvatamise põhimõtetest linnaaia kontekstis.

KOSUTUSPAUS kell 14:00-15:00
II osa: kell 14:00-17:00

“Vändra Gümnaasiumi kooliaed 100 – järjepidev õpiruum”
Hille Arumäe VG bioloogiaõpetaja, Katrin Juro VG klassiõpetaja, Anabel Jõeleht ja Katrin Tilga VG õpilased
Lühitutvustus: Juttu tuleb Vändra kooliaia ajaloost ja tänapäevast, traditsioonidest ja õpitegevusest kooliaias. Samuti kooliaia tähtsusest ja rollist õppetöö kontekstis.
“Õppeaed kui praktiline ja teoreetiline õpik: toidutaimede kasutamine õppetöös”
Pille-Riin Pärnsalu, Tartu Loodusmaja
Lühitutvustus: Kuidas toidutaimede kasvatamist kui ellujäämise kunsti siduda õppetööga nii, et lisaks taimede kasvatamise praktilisele oskusele jõuaks laste ja õpilasteni ka teoreetilisi teadmiseid? Paljud kogumikus “Aias sadas saia. Õpime õpilastega õppeaias” toodud tegevused on välja kasvanud just õpetajate vajadustele toetudes. Kogumiku autor, Tartu loodusmaja õppejuht ja õpetaja Pille-Riin Pärnsalu toob näiteid ja jagab soovitusi laste ja õpilastega nii aias kui klassis tegutsemiseks.
„Tallinna Linnamuuseumi õppeaedade mitmekesisus“
Margus Saks, Tallinna Linnamuuseumi haridusjuht
Lühitutvustus: Jagame kogemusi, väljakutseid ja lahendusi Tallinna Linnamuuseumi viie erinäolise muuseumi õppeaia loomistööst. Nii Kadriorus, Kalamajas kui ka Vanalinnas asuvate muuseumiaedade kujundamisel ja hooldamisel on olnud väljakutseid, ebaõnnestumisi, koos õppimist, mida soovime jagada nii teiste alustajate kui edasijõudnutega.
“Pelguaed. Tallinna suurima kogukonnaaia kasvamislugu”
Martin Pennaste, MTÜ Pelguaed ja Kristin Lang, Põhja-Tallinna Valitsuse linnaaianduse spetsialist
Lühitutvustus: Tänavu on Põhja-Tallinna asuvast Pelguaiast saanud välisrahastuse toel Tallinna kõige suurem kogukonnaaed, kus linnaelanikele on loodud kaasaegsed võimalused toidutaimede kasvatamiseks nii peenrakastides kui ka aiamaalappidel. Räägime, milline on olnud kogemusaasta, üle 100 rohenäpu aeda vastu võtmisel ja tegevuste koordineerimisel.
Lõpusõnad

NB! Programmis võib tulla muudatusi

Väärtuslikud kapsad
2025-02-10 18:00 - 20:00 | Veebis, Eesti
Aiajuttude fookuses on sel korral väärtuslikud köögiviljad – kapsad – ja nende kasvatamine. Koolitusel saab osaleda veebi teel Zoomis või kasutada järelvaatamise võimalust.
Registreerimine: bit.ly/rahvaylikoolLisainfo: www.ktg.edu.ee/rahvaylikool

Teemad:– Kapsaste tähtsus toidulaual– Kapsataimede kasvunõuded (soojus, valgus, niiskus, mullastik, taimetoitained)– Kasvukoht – peenrad, anumad, taimekastid– Taimede ettekasvatamine, istutamine kasvukohale, otsekülv kasvukohale– Kasvuaegsed hooldustööd (kobestamine, väetamine, kahjurite haiguste jälgimine, kastmine)– Saagi koristamine ja säilitamine– Valge peakapsa, punase peakapsa, kähar peakapsa, lillkapsa, spargelkapsa, nuikapsa, rooskapsa, lehtkapsa uuemad sordid

Koolitaja: Tiina PaasikTiina Paasik on olnud pikka aega köögiviljakasvatuse õpetaja Räpina aianduskoolis ning tema sulest on ilmunud palju raamatuid, sh “Köögiviljakasvataja aabits”, “Kasvuhoone A ja B”, “Väike tarbeaed rõdul ja terrassil”. Tiina koolitused on väga praktilised ja vastuse leiavad kõik küsimused.

Koht:Koolitus toimub veebi vahendusel Zoomi keskkonnas. Koolituse hind on 15 eurot.
Lisaks on soovijatel võimalik valida järelvaatamise võimalus. Sel juhul saadame pärast koolituse toimumist teile salvestuse, mida saate 2 nädala jooksul järelvaadata. Koolituse hind koos salvestusega on 20 eurot.
Veebis osalejatele saadetakse enne koolituse toimumist veebilink, millega saab koolitusega liituda. Osalemiseks on vaja stabiilset internetiühendust, kõlareid või kõrvaklappe ning soovi korral kaamerat ja mikrofoni.

Häkime õunajääki
2025-02-26 14:00 - 15:30 | Veebis, Eesti
Häkime õunajääki!

Kas sind huvitab, kuidas õuntest saadavat väärtuslikku bioressurssi uuel moel rakendada? Tule osale 26.02 kell 14.00-15.30 toimuval BioBoosters avaveebinaril APPLE HACK: Unlocking the Apple Biomass ja saa teada, mida kõike õunatootmise kõrvalsaadustest teha annab! Registreeri veebinarile SIIT. (Veebinar on inglise keeles)
Ajakava

13.00 Welcome – Damian Kuznowicz, Pro Civis, moderator
13.05 The BioBoosters concept. – Anna Aalto (Jyväskylä University of Applied Science)
13.15 Using second-class apple biomass. – Joanna Gil, Ph.D. (University of Agriculture in Cracow)
13.30 Valorization Options for Apple Pomace – Tried and Tested by PlantValor. – Uko Bleive, Ph.D., Head of the Technology Unit at Polli Horticultural Research Centre (Estonian University of Life Sciences)
13.50 Cascade Extraction of Low-Quality Apples in the Cosmetic and Pharmaceutical Industries. – Barbara Domagała, Ph.D. (University of Agriculture in Cracow)
14.00 Biorefining and Platform Chemicals in Apple Biomass Valorization. – Udayakumar Veerabagu, Ph.D. (Estonian University of Life Sciences)
14.10 Movie Introduction and Presentation of the Challenge for REFAL Hackathon – Stanisław Chachuła, CEO (REFAL)
14.20 Presentation of the Challenge for PIESTA Hackathon
14.30 Q&A
14.40 Closing words – Damian Kuznowicz, Pro Civis

Õunajääkide häkkimiseks on peagi tulemas uued BioBoosters häkatonid!
Pärnumaa Arenduskeskus Eestis ja PRO CIVIS Foundation Poolas korraldavad sel kevadel kaks põnevat häkatoni, et leida innovaatilisi lahendusi õunte biomassi väärindamiseks. Eesti pereettevõte Piesta otsib väiketootmisse sobivaid kulutõhusaid viise, kuidas väärindada õunamahla valmistamisel tekkivat pressjääki, samal ajal kui Poola õunatootjaid ühendav suurühistu Refal soovib leida nutikaid lahendusi jaekaubandusse mittesobivate praakõunte biokeemiliseks töötlemiseks.
Piesta häkatoni kohta saab lisainfot siit.
REFAL häkatoni kohta saab lisainfot siit.

Viljapuude lõikamine ja tüvede ravimine
2025-03-15 | Tartumaa, Eesti
Märtsis toimub 3 koolitust viljapuude lõikamisest ja tüvede ravimisest

15.03.2025 Haaslava, Kastre vald, Tartumaa (koolitaja Epp Säga)
22.03.2025 Võiperes, Lääne-Virumaal (koolitaja Juta Lopp)
22.03.2025 Jõgevamaal (koolitaja Epp Säga)

Kogu maht: 8 ak tundi
Hind: 85€
Koolitajad: Epp Säga, Räpina Aianduskooli puuviljanduse õpetaja, Jugari Aed perenaine.
Juta Lopp, Räpina Aianduskooli aianduse eriala kutseõpetaja, Tagametsa Mahe perenaine (8 ha erinevas vanuses puuviljaaeda).
Koolitusjuht: Elina Oeselg, 56 671 936 elina.oeselg@aianduskool.ee
Sihtgrupp
Hobiaednikud, väikeettevõtjad, talunikud, haljastustöötajad.
Koolituse alustamise tingimus: olemas algteadmised puittaimedest.
Õpiväljundid
Koolituse läbinu:

Kasutab ohutuid ja õigeid lõikevõtteid
Kujundab noort viljapuud
Lõikab erinevas vanuses viljapuid
Ravib viljapuude tüvekahjustusi

Hindamismeetod: Praktiline töö: Kursusel osaleja lõikab etteantud võratüübi kujundust arvestavalt viljapuu.
Hindamiskriteeriumid: Etteantud viljapuu on nõuetekohaselt lõigatud, lõiked on tasased ja puu paraja tihedusega.
Registreeru: https://koolitus.aianduskool.ee/event/viljapuude-loikamine-ja-tuvede-ravimine/

Viljapuude lõikamine ja tüvede ravimine
2025-03-22 | Jõgevamaa, Jõgevamaa, Eesti

Viljapuude hoolduslõikus
2025-04-06 10:00 - 13:30 | Tartu, Eesti
Koolitus on mõeldud algajale aiandushuvilisele, kes soovib õppida viljapuude lõikamise põhialuseid ning täiendada oma oskusi praktilise kogemuse kaudu.
Viljapuude hoolduslõikuse eesmärgiks on saagikuse suurendamine ja terve/haigustevaba puu kujundamine.
Koolituse teemad

Kevadise hoolduslõikuse eesmärgid ja ajastus.
Võra kujunduslõikuse eesmärgid ja põhimõtted.
Noorte ja vanade viljapuude lõikamise analüüs.
Lõikamise vajaduse hindamine: põhjused, ajastus ja vigade vältimine.
Tööriistade valik
Viljapuude taimekaitse (kahjurid, haigused jne)

Praktiline osa – lõikamine kohapeal:

Viljapuude erinevad lõikevõtted: kärpimislõige, harvenduslõige, noorenduslõige
Osalejad teostavad erinevaid lõikevõtteid juhendaja abiga.

Olemasolul kaasa võtta oksasaag ja oksakäärid.
Õppe kogumaht 5 akadeemilist tundi (teoreetiline ja praktiline töö aias).
Kui soovite, et koolitus toimuks Teie aias, siis palun andke sellest registreerumisel teada. Aias võiks olla vähemalt kolm vanemat ja kaks nooremat kirsi- või/ja ploomipuud. Võiks olemas olla ka mõned marjapõõsad.
Kursusele tulek isikliku transpordiga.

Mustikate kasvatamine aias
2025-04-23 18:00 - 20:30 | Veebis, Eesti
Mustikate ja teiste hapulembeste marjakultuuride kasvatamine aias Veebis

Kultuurmustikad ja teised hapulembesed taimed on väga väärtuslikud marjad, mida on lihtne oma aias kasvatada. Siiski peab arvestama kindlate rajamis- ja kasvatusreeglitega. Sellest kõige tähtsam on õige mulla valik.
Teemad

Marjakultuuride (mustikas, jõhvikas, pohl jne) valik oma koduaeda, erinevad liigid ja sordid, külmakindlus
Kasvukoha valik, rajamine, istutamine, paljundamine
Taime hooldamine (lõikamine, väetamine)
Taimede nõuded erinevatele kasvukeskkondadele (valgus, muld, temperatuur)
Kombineerimine iluaiaga (turbaaed)

Koolitus toimub veebikeskkonnas Zoom. Koolitaja saadab vähemalt 1 tund enne algust lingi, millega saate koolitusega liituda. Vajalik on stabiilne internetiühendus, mikrofon ja kõlarid/kõrvaklapid, et kuuleks ja saaks kaasa rääkida.
Õppe kogumaht on 3 akadeemilist tundi.
Foto Taisi Oss

Sparglikasvatus algajale
2025-05-16 09:30 - 18:00 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg : 16.05.2025
Kogu maht: 8 ak tundi /0,2 AP
Hind: 80€
Juhendajad: Juta Lopp, Räpina Aianduskooli aianduse eriala kutseõpetaja, Tagametsa Mahe perenaine (8 ha erinevas vanuses puuviljaaeda).
Koolitusjuht: Elina Oeselg, 56 671 936 elina.oeselg@aianduskool.ee
Sihtgrupp
Aiandushuvilised, aianduse väiketootjad.
Koolituse alustamise tingimus: Algteadmised roht- ja puittaimedest.
Õpiväljundid
Koolituse läbinu:

teab spargli bioloogilisi iseärasusi ja nõudeid kasvutingimustele;
valib spargli kasvatuseks sobiva maa-ala ning vastavalt eelkultuuridele edasise agrotehnika (mullaharimise, istutuseelse väetamise);
teab peamisi spargli kasvatustehnoloogiaid ning sorte, valib enda jaoks sobivaima;
teab istikute peamisi tootmisvõtteid ja istutusmaterjalile esitatavaid kvaliteedinõudeid ning valib enda jaoks sobivaimad istikud või kasvatab istikud ise vastavalt valitud kasvatustehnoloogiale;
rajab spargliistandiku vastavalt valitud kasvatustehnoloogiale ja istutades taimed õigeaegselt ja õigele sügavusele;
hooldab ja väetab taimi vastavalt vajadusele;
koristab saagi sõltuvalt turustamise nõuetest;
likvideerib ja uuendab istandikke vastavalt keskkonnanõuetele.

Õppe sisu
Auditoorne õpe – 6 h

Spargli botaaniline kuuluvus ja bioloogilised iseärasused (0,25h)
Istutusmaterjal (0,5h)
Spargli kasvatustehnoloogiad (1,5h)
Asukoha valik ja maa ettevalmistus (0,5h)
Istutusjärgne hooldamine (0,5h)
Saagikoristus (0,25h)
Istandiku hooldamine peale saagikoristust (0,5h)
Sortide valik (0,5 h)
Peamised haigused ja kahjurid ning nende tõrje (1h)
Istandiku likvideerimine (0,5 h)

Praktiline õpe – 2 h

Istandiku saagiaegne hooldamine (0,5 h),
Saagi varumine (0,5 h),
Taimede paljundamine (1 h)

Koolitushinnas ei sisaldu toitlustus ega majutus. Einestada võimalik kooli sööklas; ca 1 km kaugusel koolist on avalikud toitlustusasutused ja toidukauplus.
Majutuse võimalus lisatasu eest kooli õpilaskodus

Sparglikasvatus algajale

Kultuurtaimede väetamise ABC
2025-05-22 11:00 - 2025-05-23 16:00 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Toimumise aeg: N-R 22. – 23. mai 2025 Esimene päev kestab 11:00 – 17:50, teine 9:00 – 15:55.
Maht: 16 ak tundi
Hind: 150€
Koolitajad: Marge Starast, Tairi Kruusma, Merike Aomets, Anu Käär ja Andres Vaasa
Koolitusjuht: Elina Oeselg, 56 671 936, elina.oeselg@aianduskool.ee

Õppe sisu
Koolitusel käsitletavad põhiteemad:
– Väetamise alused
– Köögiviljade ja maitsetaimede väetamine (nii avamaal kui katmikalal)
– Püsi- ja suvelillede väetamine (nii avamaal kui konteineris)
– Ilupuude ja –põõsaste väetamine
– Toataimede väetamine
https://koolitus.aianduskool.ee/event/kultuurtaimede-vaetamise-abc/

Kogukonnaaedade teemapäev
2025-05-24 09:30 - 14:30 | Harjumaa, Harjumaa, Eesti
Maaelu Teadmuskeskuse (METK) maaeluvõrgustik korraldab koostöös Tõdva Aiasõprade Seltsiga laupäeval, 24.mail järjekordse kogukonnaaedade teemapäeva ja kogemusvahetuse (VOL 3). Sel korral kohtume Harjumaal, Saku vallas, Tõdva kogukonnaaias.

Lisainfo ja registreerumine: https://www.maainfo.ee/index.php?id=8351&page=3394&

Päeva fookuses on väikeaia teemad, jätkusuutlikud kogukonnad ja Eesti taimesordid. Saame ülevaate Tõdva kogukonnaaia loost ja tegemistest, kuulame kohaliku omavalitsuse vaateid ja plaane ning vestleme METK sordiaretajatega. Oma lugu ja praktilisi aianippe jagab Ahisilla Taluaed.

Sündmuse sihtgrupp on kogukonnaaia pidajad ning aedade planeerijad, maaelu arengu ja selle edendamisega tegelevate organisatsioonide esindajad, sealhulgas LEADER tegevusrühmad, väike-ettevõtjad, kohalikud omavalitsused, aga ka teised selle teema huvilised.

TASUTA teemapäeva osalejate arv on piiratud. Registreerumine on avatud kuni 20.05 või kuni kohti jätkub.
Palun kindlasti end registreerida lingil: https://www.maainfo.ee/index.php?id=8351&page=3394& , et saaksime Teile tagada nii osalemise kui toitlustuse.
Oleme vaid aias/õues, st palun riietuge ilmale vastavalt!

Kohtumiseni Tõdval!
Kontakt: Karme Petrutis, 53468218 | karme.petrutis@metk.agri.ee
võrgustiku osakond | maaeluvõrgustiku teenistus

Maheaianduse alused
2025-06-05 11:30 - 2025-06-06 17:00 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: 05.06. – 06.06.2025
Maht: 24 ak tundi (16 kontakttundi, kaks õppepäeva) Esimene päev algab 11:30, teine kell 9:00.
Hind: 150€
Õppejõud: Toivo Niiberg
Koolitusjuht: Aliis Soitu, 53461209, aliis.soitu@aianduskool.ee
Sihtgrupp: Maheaianduse huvilised.
Koolituse alustamise tingimused: olemas algteadmised taimekasvatusest.
Õpiväljundid
Kursuse läbinu:

Omandab maheaianduse olemuse baasalused.
Omab teadmisi maheaianduses levinumatest käsitlustest ja praktilisest rakendustest.

Õppe sisu
A: Auditoorses õppes käsitletavad teemad
1. Maheviljeluse olemus ja väljundid.
2. Mahetoit ja õige toitumisharjumus.
3. Söödavad umbrohud.
4. Kompost jt. maheväetised. Komposti valmistamise meetodid.
5. Vahekultuurid.
6. Mahe taimekaitse.
7. Permakultuur.
8. Püramiidaiandus.
9. Maheköögiviljandus ja tootsi peenar. Kes taim kellega sobib?
10. Maitse- ja ravimtaimede mahekasvatus.
11. Mahesäilituse ja mahetöötluse alused.
B: Tagasisidestatav iseseisev töö
1. Essee etteantud teemal etteantud pikkusega.
https://koolitus.aianduskool.ee/event/maheaianduse-alused/

Maheaianduse alused

Roheoskused köögivilja hoolduses
2025-06-26 09:30 - 16:30 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: 26.06. – 04.07. 2025
Maht: 1,3 EKAP / 48 ak h (40 kontakttundi)
Hind: Osalejale tasuta, rahastatakse Euroopa Liidu taasterahastu NextGenerationEU vahenditest “Roheoskused ettevõtete rohepöörde toetamiseks” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitajad: Anu Käär, Räpina Aianduskooli kutseõpetaja (köögiviljakasvataja meisteraednik tase 5);
Tairi Kruusma, Räpina Aianduskooli kutseõpetaja;
Marge Starast, Räpina Aianduskooli kutseõpetaja;
Tarmo Loid, Räpina Aianduskooli kutseõpetaja.
Koolitusjuht: Aliis Soitu, 53461209, aliis.soitu@aianduskool.ee
Sihtrühm
Aiandusettevõtete töötajad ja juhid; Põllumajandustootjad; Keskkonnasäästlikule tootmisele suunatud väiketootjad.
Koolituse alustamise tingimus: arvutioskus algtasemel.
Õpiväljundid
Kursuse läbinu:

Rakendab keskkonnasäästlikke ja mahepõllumajanduse põhimõtteid katmikalal hariliku tomati, paprika ja kurgi kasvatamisel, võttes arvesse taimede hooldusvajadusi.
Oskab hooldada maitsetaimi hüdropoonilistes süsteemides vertikaalriiulitel, kasutades keskkonnasäästlikke võtteid ja biotõrje meetodeid.
Kasutab sobivaid loodussõbralikke taimejäätmete käitlemise ja kompostimise meetodeid, vähendades jäätmete keskkonnamõju.
Viib läbi juur-, leht- ja viliköögiviljade hooldustööd avamaal, järgides keskkonnasäästlikke kastmis- ja väetamistehnikaid.
Kogub kokku ja monteerib vett säästva kastmissüsteemi, osates selgitada selle tööpõhimõtteid.
Koostab ajaliselt realistliku ja praktilise plaani ühe köögiviljakultuuri kasvatamiseks mahepõllu-majanduse põhimõtete järgi, alates istutamisest kuni saagi koristamiseni.

Õppe sisu
A: Teoreetiline e. auditoorne õpe (kokku 20 h)

Katmikalal kasvatatavate köögiviljataimede hooldustööd mahe- ja keskkonnasäästliku põllumajanduse põhimõtete järgi. (8 h)

Hariliku tomati ja paprika kasvatamine
Hariliku kurgi kasvatamine
Maitsetaimede kasvatamine hüdropooniliselt vertikaalriiulitel
Taimejäätmete loodussõbralik käitlemine – kompostimine.
Biotõrje katmikalal.

Avamaal kasvatatavate köögiviljade hooldustööd mahe- ja keskkonnasäästliku põllumajanduse põhimõtete järgi. (12h)

Eriliiki juur-, vars-, lehtköögiviljade hooldus.
Eriliiki viliköögiviljade hooldus.
Loodussõbralik väetamine ja maheväetised.
Keskkonnasõbralik vett säästev kastmine.

B: Praktiline õpe (kokku 20h)

Katmikköögivilja keskkonnasõbralikud hooldustööd (kujundamine, väetamine); (4h)
avamaaköögivilja keskkonnasõbralikud hooldustööd (väetamine, kastmine); (4h),
maitsetaimede hooldamine ja saagikoristus hüdropooniliselt riiulilt; (2h)
näidiskastmissüsteemi kokkupanek; (2h)
katmikaianduse väikeettevõtete külastamine. (8h)

C: Iseseisev töö
Koostada ühe köögiviljakultuuri kasvatamine mahe- ja keskkonnasäästliku põllumajanduse põhimõtete järgi, ajaline plaan (kasvukohale istutamisest kuni saagi saamiseni). (8h)
Lisateave
Koolitustasus ei sisaldu majutus ega toitlustus. Koolituskohas on õppepäevadel võimalus lisatasu eest einestada (kohv, lõunasöök).
https://koolitus.aianduskool.ee/event/roheoskuste-rakendamine-koogivilja-hooldustoodel-katmikalal-ja-avamaal/

Viljapuude suvine lõikus ja silmastamine
2025-07-24 | Põlvamaa, Põlvamaa, Eesti
Viljapuude suvine lõikus ja paljundamine silmastamisega
Koht: Räpina Aianduskool, Aianduse 6, Räpina
Aeg: 24.07. 2025
Kogu maht: 8 ak tundi
Hind: 85€
Juhendaja: Epp Säga, Räpina Aianduskooli puuviljanduse õpetaja, Jugari Aed perenaine.
Koolitusjuht: Aliis Soitu, 53461209, aliis.soitu@aianduskool.ee
Sihtgrupp
Aednikud, haljastajad, eraaiapidajad.
Õpiväljundid
Õppepäevade läbinu:

teeb vilja- ja viinapuudele suvist hoolduslõikust pidades silmas hooldatava taime tervist ja heaolu,
poogib viljapuid silmastamise teel.

Koolituse formaat on praktiline õppepäev, hindamist ei toimu; soovijatele väljastatakse tõend koolituse läbimise kohta.
Lisainfo
Koolitushinnas ei sisaldu toitlustus ega majutus. Suvevaheajal on kooli einela suletud, ca 1 km kaugusel koolist asuvad Räpina linna avalikud toitlustusasutused ja toidukauplused.

Viljapuude suvine lõikus ja paljundamine silmastamisega

Kuidas sünnib peenar
2025-07-26 10:00 - 11:00 | Tartumaa, Eesti
Kas oled kunagi mõelnud, kuidas ühest muruplatsist või umbrohualast sünnib päriselt toimiv ja kaunis peenar?
Selles praktilises töötoas teeme selle protsessi samm-sammult läbi! Tegemist on intensiivse ja inspireeriva tunni pikkuse töötoaga, kus osalejad saavad kogeda, kuidas sünnib püsikute peenar, mida on lihtne hooldada ja mis rõõmustab silma läbi aastaaegade.
Töötuba viib läbi Maria Palusalu.

Töötuba on osa Eesti Aasta Püsilill 2025 valimiste programmist ja sobib kõigile, kes armastavad loovust, taimi ja loodust. Rohkem infot Eesti Aasta Püsilill 2025 valimiste kohta:https://fienta.com/et/eesti-aasta-pusilill-2025 ja https://www.facebook.com/Kaatsiaed/.

Asukoht: Kaatsi aed (Männi, Kaatsi küla, Kambja vald, Tartumaa)
Kuupäev: Laupäev, 26. juuli 2025
Kellaaeg: 10:00–11:00
Töötoas osalemine on tasuta.

Kohtumiseni Kaatsi aias!

Hea kompost - teeme asja selgeks
2025-07-26 13:30 - 14:30 | Tartumaa, Eesti
Tule Aasta Püsilill 2025 nädalavahetusel Kaatsi aeda ja osale vestlusringis, kus arutleme, kuidas sünnib hea kompost ning kuidas vältida levinud vigu.

Asukoht: Kaatsi aed (Kambja vald, Tartumaa)
Kuupäev: Laupäev, 26. Juuli 2025
Kellaaeg: 13:30–14:30
Osalemine: Tasuta

Vestlust juhib aiandusnõustaja ja kompostimisentusiast Margit Laanpere (www.aiandusnoustaja.ee)
Võtame fookusesse teemad, mis osalejaid enim huvitavad:– Kuidas kompostimist alustada?– Milline kompostimisviis sobib koduaeda või tootmisse?– Mis kasu toob kompost mullale, taimedele ja keskkonnale?– Kuidas tekib elurikas ja tasakaalus mikroobikooslus?– Kuidas vältida umbrohuseemnete või haigustekitajate levikut?– Mis teeb kompostist hea komposti? Kuidas seda hinnata?– Millised on regulatsioonid oma jäätmete kompostimiseks või komposti müümiseks?

Sisu kujuneb vastavalt osalejate huvidele – täida küsimustik ja tule kaasa rääkima!
Kõigi vastanute vahel loosime välja auhinna – 30-minutiline 1:1 kompostimise nõustamine Margit Laanperega.
Registreeru ja anna teada, millest sooviksid töötoas kuulda: https://docs.google.com/…/1FAIpQLScT0VMeBO8…/viewform…

Soovi korral saad osaleda ka pühapäevases praktilises töötoas “Kompost, mis toetab mullaelu ja taimede tervist – teeme koos“, kus alustame Kaatsi aias ühiselt tasakaalus ja elurikka komposti tegemist. Pühapäevase töötoa link https://fb.me/e/6XyYpl0p7
Kohtume Kaatsi aias!

Kompost, mis toetab mullaelu ja taimede tervist - teeme koos
2025-07-27 11:00 - 12:00 | Tartumaa, Eesti
Aasta Püsilill 2025 nädalavahetusel valmistame Kaatsi aias ühiselt tasakaalus ja elurikka kompostihunniku Soil Food Web metoodika alusel.

Asukoht: Kaatsi aed (Kambja vald, Tartumaa)
Kuupäev: Pühapäev, 27. juuli
Kellaaeg: 11:00–12:00
Osalemine: Tasuta

Töötuba on mõeldud aiapidajatele, kes soovivad kompostimist teadlikumalt rakendada.
Komposti kokku panemist juhendab aiandusnõustaja ja kompostimisentusiast Margit Laanpere (www.aiandusnoustaja.ee).
Töötoa käigus teeme praktiliselt läbi:– Milliseid materjale kasutada ja millistes vahekordades– Kuidas tagada umbrohuseemnete ja haiguste vaba komposti valmimine– Kuidas hinnata sobivat niiskustaset kompostimise jooksul– Kuidas saavutada kompostis mitmekesine ja tasakaalus mikroobikooslus (bakterid, seened, ainuraksed, nematoodid)

Registreeru: https://docs.google.com/…/1FAIpQLScT0VMeBO8…/viewform…

Soovi korral saad osaleda ka laupäevases vestlusringis „Hea kompost – teeme asja selgeks!“, kus arutleme kompostimise võimaluste ja valikute üle. Laupäevase töötoa link https://fb.me/e/3sDmJ9huD
Kohtume Kaatsi aias!
Kuva vähem

Aia ala kujundamine
2025-10-13 - 2025-10-15 | Põlvamaa, Põlvamaa, Eesti
Koht: Kombineeritud õpe: teooria veebis ja praktiline kontaktõpe Räpina Aianduskoolis, Aianduse 6, Räpina
Aeg: 13.10. – 01.11.2025 Kokku on 5 kohtumist: 3 lühikest õhtust veebikohtumist: 13.-15. okt kell 18:00 – 19:40 + 2 täispikka kontaktõppepäeva 31.10. – 01.11. Aianduskoolis. Õppe edukaks läbimiseks on vajalik osaleda kõikidel kohtumistel.
Kogu maht: 30 ak tundi (24 kontakttundi + iseseisev töö)
Hind: 250€
Juhendajad: Tiina Länkur – Räpina Aianduskooli aiakujunduse eriala õpetaja
Koolitusjuht: Elina Oeselg, 56 671 936 elina.oeselg@aianduskool.ee
Sihtgrupp
Aiandusliku või maastikuehitusliku erihariduseta tööturule sisenejad, kes ei oma maastikuehitaja eriala kompetentse; hobiaednikud.
Koolituse alustamise tingimus: Arvuti kasutamise oskus vähemalt algtasemel
Õpiväljundid
Koolituse läbinu:

Loeb haljastusplaani ja inventeerib planeeritavat aiaruumi;
Kogub ja kannab kinnistuplaanile aia kujundamise lähteülesande;
Jagab planeeritavat aiaruumi erineva otstarbega tsoonideks lähtuvalt tellija soovidele;
Orienteerub kujundusteemades ning olukordadest lähtuvalt leiab planeeritavale ruumile sobivaima;
Valib ilutaimed, nimetab ja selgitab ilutaimede kasvunõudeid lähtudes planeeritavast aiaruumist ning värvusõpetuse ja kompositsiooni põhimõtetest;
Kujundab juhendamisel funktsionaalselt ja esteetiliselt toimiva väikeaia.

Registreeru koolitusele SIIT

Puuviljade ja marjade väärindamine
2025-11-06 09:00 - 17:00 | Viljandimaa, Viljandimaa, Eesti
Rahvusvaheline konverents „Puuviljade ja marjade väärindamine“
Eesti Maaülikooli Polli aiandusuuringute keskus kutsub osalema rahvusvahelisel konverentsil „Puuviljade ja marjade väärindamine“, mis toimub 6. novembril 2025.
Konverents toob kokku teadlased, ettevõtjad ja teised huvilised põllumajanduse ning toidutööstuse valdkonnast. Arutlusele tulevad uuenduslikud lahendused, tehnoloogiad ja praktikad puuviljade ja marjade väärindamiseks. Samuti keskendutakse teadustöö tulemuste rakendamisele äris ning ressursside säästvale kasutamisele.
Osalemine on tasuta ning konverents toimub hübriidvormis – osaleda saab nii kohapeal Pollis kui ka veebis. Veebiosalejatele saadetakse link vahetult enne üritust.
AJAKAVA
6. november, Eesti Maaülikooli Polli aiandusuuringute keskuS
9:00 Registreerumine, tervituskohvi, toodete tutvustus.
9:30-9:40 Konverentsi avamine.
9:40-10:10 “Marjade töötlemise kõrvalsaadustest pärinevad funktsionaalsed koostisosad: taaskasutus, iseloomustus ja rakendus.” Petras Rimantas Venskutonis, Kaunas University of Technology, Leedu.
10:15-10:45 “Teadusest praktikani – Läti Aianduse Instituudi kogemused puuviljade töötlemisel.” Dalija Seglina, Latvia University of Life Sciences and Technologies, Läti.
10:50–11:20 Kohvipaus, toodete tutvustus.
11:20-11:50 “Toiduga teostatavad tervisemõju uuringud õunamahla pressjäägist valmistatud toote näitel.” Esineja täpsustamisel. Toidu- ja Fermentatsioonitehnoloogia Arenduskeskus (TFTAK), Eesti.
11:55-12:10 “Aroonia ja ebaküdoonia.” Sana Ben-Othman, Eesti Maaülikool, Eesti.
12:15-12:30 Teadustaristu „Toit“. Toonika Rinken, Eesti Maaülikool, Eesti.
12:35-13:05 Toodete tutvustus.
13:05-14:00 LÕUNA
14:00-14:15 “Teadus-arendus projektid Crosspaths, Baltic Cider ja Aianduse kõrvalsaaduste (astelpaju ja musta sõstra lehtede ja võrsete biomassi) kasutamine vikerforelli ja jõevähi söödasegudes.” Reelika Rätsep, Eesti Maaülikool, Eesti.
14:20-14:35 “Ebaküdoonia, sõstarde ja tikrite kasutusvõimalused.” Viive Sarv, Eesti Maaülikool, Eesti.
14:40-14:55 “Vaarika ja kuslapuu marjade väärindamine.” Peeter Laurson, Eesti Maaülikool, Eesti.
15:00-15:30 Kohvipaus, toodete tutvustus.
15:30-15:45 “Tervislikumad küpsised? Pohla töötlemisjääkide kasutamine mudeltoidu arenduses.“ Nora Pap,Natural Resources Institute (Luke), Soome.
15:50-16:05 “Õunviljaliste väärindamine.” Uko Bleive, Eesti Maaülikool, Eesti.
16:10-16:30 Päeva kokkuvõte, konverentsi lõpetamine.
16:30-17:30 Polli aiandusuuringute keskuse laborite ja tootmisüksuse külastus.

Konverentsi rahastab Euroopa Regionaalarengu Fond (ERF) projekti “Teadmistepõhised tervise- ja loodustooted kõrgema lisandväärtuse loomiseks aiandus- ja toidusektoris” raames.

Rohkem infot leiad konverentsi kodulehelt!
Palume täita registreerimisvormi, klõpsates SIIN

Katmikala- ja avamaatootmise automatiseerimine
2025-11-19 - 2025-11-25 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: 19.11. – 25.11.2025 Kontaktpäevad on 19. – 21. november.
Maht: 35 ak h (24 kontakttundi), 1 EKAP
Hind: Osalejale tasuta, kaasrahastatakse ESF ja Eesti riigi vahenditest “Täiskasvanuhariduse arendamine ja mitteformaalsete õppimisvõimaluste pakkumine” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitajad: Tamar Nassar – TaMi Automatics OÜ tegevjuht, Räpina Aianduskooli kasvuhoonesimulaatori projektipartner; Tarmo Kannik – Paul-Tech’ist ja Mart Kiisküla – Dotnuva Baltic AS.
Koolitusjuht: Elina Oeselg, 56671936, elina.oeselg@aianduskool.ee
Sihtgrupp
Põllumajandus- ja aiandustootjad. Eelistatud on erialase tasemehariduseta täiskasvanud, keskhariduseta täiskasvanud ja aegunud oskustega täiskasvanud.
Õpiväljund
Kursuse läbinu

Valib ja rakendab erinevaid andureid substraadi, kliima ja taimede seireks ning analüüsib kogutud andmeid otsuste tegemiseks.
Omab teadmised kliimakontrolli süsteemidest, hüdropoonikast, akvapoonikast.
Mõistab täppispõllumajanduse kontseptsioone ja rakendab täppisviljelusmeetodeid ressursikasutuse optimeerimiseks.

Registreeru koolitusele SIIT.
Õppesisu
A: Auditoorne õpe (24 tundi)

Sissejuhatus põllumajanduse automaatikasse

Põllumajanduse automaatika ülevaade: Ulatus, eelised ja väljakutsed.
Põllumajanduse automaatikas kasutatavad peamised tehnoloogiad: Andurid, robotid, tehisintellekt, IoT ja droonid.

Andurid ja monitoorimissüsteemid

Põllumajanduses kasutatavate andurite tüübid: Substraadi, kliima ja taimede andurid.
Andmete kogumine ja haldamine: Andmete kogumise, salvestamise ja analüüsimise tehnikad.
Kaugseire ja satelliidipildid: Täppispõllumajanduses kasutamine.

Asjade interneti (IoT) kasutamine põllumajanduses

IoT Süsteemid ja arhitektuur: IoT süsteemide disain ja rakendamine põllumajanduses.
Nutikad põllumajanduslahendused: IoT kastmiseks, väetamiseks ja keskkonna kontrolliks.
Turvalisus ja privaatsus: Põllumajandusandmete terviklikkuse ja konfidentsiaalsuse tagamine.

Automaatika kasvuhoone tootmises

Kliimakontrolli süsteemid: Automaatsed süsteemid temperatuuri, niiskuse ja valguse juhtimiseks.
Hüdropoonika ja Akvapoonika: Automaatika mullata kasvatamise süsteemides.

Põllutööde automaatika

Täppispõllumajandus: Täppisviljelusmeetodite rakendamine optimaalse ressursikasutuse saavutamiseks.
Automaatne põllu jälgimine: AI ja IoT kasutamine reaalajas põlluolukorra jälgimiseks.
Säästva põllumajanduse praktikad: Automaatika kasutamine säästvas põllumajanduses.

Majanduslik- ja keskkonnamõju

Kulu-tulu analüüs: Automaatikatehnoloogiate majandusliku elujõulisuse hindamine.
Keskkonnasäästlikkus: Keskkonnamõju ja eeliste hindamine.
Sotsiaalsed ja eetilised kaalutlused: Tööjõu, eetiliste ja ühiskondlike mõjude käsitlemine.

Juhtumiuuringud ja praktilised rakendused

Edukad loonäited: Erinevates põllumajandusseadetes rakendatud automaatikalahenduste analüüs.
Tööstuse suundumused ja tulevikuväljavaated: Uute tehnoloogiate uurimine ja nende potentsiaalne mõju.

C: Iseseisev töö (11 tundi)
Projektitöö: Kasvuhoone või põllutööde stsenaariumi automaatikasüsteemi kavandamine ja simuleerimine.

Eesti Aiandusliidu Visioonikonverents No 12
2025-11-20 10:00 - 18:00 | Pärnumaa, Pärnumaa, Eesti
Osalemiseks registreeru läbi veebivormi (hiljemalt 15. november 2025 kl 23.59).

Eesti Aiandusliidu traditsiooniline visioonikonverents toob juba kaheteistkümnendat korda kokku aiandusvaldkonna ettevõtjad, eksperdid ja huvilised, et ühiselt arutada sektori hetkeseisu ning tulevikusuundi. 20. novembril 2025 kohtume Pärnus Hestia hotellis Strand, kus sisukas päevakava pakub ülevaadet värskematest arengutest, praktilisi kogemuslugusid ning põnevaid ettekandeid nii Eesti kui ka väliskülalistelt. Konverents on tunnustatud ka KSM kohustusliku koolitusena ning pakub lisaks sisulisele osale võimalust kohtuda kolleegidega ja nautida õhtust meeleolukat seltskonda.
Järelvaatamine ja ettekanded leitavad Aiandusliidu veebis: https://www.aiandusliit.ee/visioonikonverents/
Programm
09.30 – 10.00 Kogunemine, kohvi
10.00 – 12.30 Sessioon 1 – Tänane seis ja tuleviku väljakutsed
10.00 – 10.30 Konverentsi avamine – Raimond Strastin, Eesti Aiandusliit, tegevjuht
10.30 – 11.30 Aiandustootmise statistika Eestis – Madis Pärtel, Regionaal – ja Põllumajandusministeeriumi asekantsler
11.30 – 12.30 Innovaatilised lahendused kartulikasvatuses – Maido Saarman, Westi Kartul OÜ
Moderaatori kokkuvõte blokist
12.30 – 14.00 Lõunapaus
14.00 – 17.00 Sessioon 2 – Tuleviku väljakutsed
14.00 – 15.00 Aednik ja õnnelikud kanad/ Alustava ettevõtja kogemuslugu –Timo Varblas, Ahisilla Taluaed OÜ
15.00 – 16.00 Kui tavapärased taimekaitselahendused aianduses ei toimi. 2025a kogemus erinevate kultuuride näitel – Tiiu Annuk, Taimetohter MTÜ/ aianduskonsulent
16.00 – 17.30 Vee kvaliteedi, elektrijuhtivuse (EC) ja pH mõju taime kvaliteedile seoses keemilise taimekaitse kasutamisega. Uued suundumused lillekasvatuses – Ben Geijtenbeek, Syngenta lillekasvatuse konsulent, Holland
17.30 – 17.45 Moderaatori kokkuvõte päevast, konverentsi lõpp
* korraldajal on õigus teha ajakavas muudatusi
19.00 Pidulik õhtusöök ja DJ Urmas Lass, kes hoiab tuju rõõmsana ja mängib teie lemmikmuusikat. Õhtuprogrammi tasu on Liidu liikmele 80 eur/inimene ja mitte-liikmele 100 eur/inimene. Palun kanda Eesti Aiandusliidu arveldusarvele SEB [REDACTED] hiljemalt 15.11.2025.

! Konverentsil osalejatele majutuse erihind kood CAMP-AIANDUS alusel, millega saab päevahinnast 25% soodustust
!! Parkimine hotelli ümbruse parkimisaladel tasuta

Konverents läheb arvesse KSM kohustusliku koolitusena.

Lisainfo:
Raimond Strastin
+372 525 9744
aiandusliit@aiandusliit.ee

Jätkusuutlik haljastus linnaruumis
2026-02-05 00:00 - 2026-02-06 23:59 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg : 05.02. – 18.09.2026
Kogu maht: 89 ak tundi (70 kontakttundi + iseseisev töö)
Hind: 850€ (võimalik ajastada maksegraafik)
Koolitajad: Kristiina Kupper ja Tiina Länkur – Räpina Aianduskooli aiakujunduse eriala õpetaja
Koolitusjuht: Elina Oeselg, 56 671 936 elina.oeselg@aianduskool.ee
Sihtgrupp
KOV linnaruumiga tegelevad spetsialistid või linnaruumis teenust pakkuvad ettevõtjad (maastikuarhitektid, planeerijad, maastikuehitajad, haljastuse hooldajad).
Õpiväljundid
Koolituse läbinu:

mõistab linnaruumi ajaloolist kujunemist;
märkab maastikus projekteerimis-, ehitus- ja hooldusvigu;
rakendab linnaruumi kliimamuutustega kohanemiseks uusi trende ja materjale (nii tehnilised kui taimmaterjalid).

Lisainfo
Koolitushinnas ei sisaldu toitlustus ega majutus. Einestada võimalik kooli sööklas, ca 1 km kaugusel koolist on Räpina avalikud toitlustusasutused ja toidukauplus.
Majutuse võimalus lisatasu eest kooli õpilaskodus, Nooruse 1, Räpina, kui on kohti. Täienduskoolituse kursuslasele maksab majutus soovides olla üksinda toas 22€/öö, kui oled valmis jagama tuba tulevase kursusekaaslasega (kahekesi toas) 12€. Hinna sees on voodipesu ja köögi kasutamise võimalus (kööginurk igas kahetoalises boksis).
Registreerumine koolitusele SIIT.

Romantilise rannatee hobiaednike festival
2026-05-02 10:00 - 17:00 | Pärnumaa, Pärnumaa, Eesti
TULE EESTI ESIMESELE HOBIAEDNIKE FESTIVALILE!🌿
Kas tunned rõõmu esimestest tärkavatest võrsetest, suvistest õitest ja sügisesest küllusest? Siis on see sündmus loodud just Sulle!
Ootame sind Romantilise Rannatee Hobiaednike festivalile 2026 alapealkirjaga “Pane aed taldrikule”, mis toimub 2. mail Tamme talu ürdiaias.
Esimest korda toimub Eestis hobiaiandusele pühendatud festival, kus kohtuvad teadmised, inspiratsioon ja aiandusrõõm. See on päev täis praktilisi töötubasid, põnevaid esinejaid, uusi ideid ja mõnusat seltskonda – kõike seda kaunis ja rohelises keskkonnas.
Selle aasta festivali teema on söödav aed, kus fookuses on söödavad taimed, nende kasvatamine ja lihtsad lahendused aias.
Miks tulla hobiaednike festivalile?
🌿Inspiratsioon uueks aiandushooajaks – praktilised loengud ja töötoad;
🌿Tunnustatud aianduseksperdid ja kogenud aednikud;
🌿Baltimaade suurim valik ürdiistikuid kaasaostmiseks;
🌿Pärandtaimede seemnete ning viinapuu- ja köögiviljaistikute müük;
🌿Kvaliteetsete aiatööriistade ja aiatehnika väljapanek ning müük;
🌿Kogukond ja rõõm kohtuda sarnaselt mõtlevate inimestega;
🌿Kevadine hobiaednike pidu täis ilu, ideid ja rõõmsaid emotsioone.
Festivali teemad ja esinejad:
🌸Loeng: “Umbrohuvaba aed ehk taimed on kavalad“. Töötuba: Puittaimede lõikamine (INGRID SEMBACH-HÕBEMÄGI – Aiaraadio, ajakirjanik, dendroloog);
🌸Loeng: “Uudseid taimi köögiviljaaeda“. Töötuba: Kevadtööd viinapuudega (HARRI POOM, aednik);
🌸Loeng: “Ringmajandus koduaias“. (MARIT MÄESAAR – OÜ Pisirohe, aednik ja koolitaja);
🌸Pärandtaimede loeng: „Söök algab seemnest ehk kasvatan endale ise toidu” (TIIA MORFIN – Vanaema Aed, põlisaednik ning pärandseemnete ja põliste aiataimede säilitaja).
Olgu sul suur maakodu aed, väike linnapeenar või rõdukastid – siit leiad inspiratsiooni ja teadmisi, mis aitavad su aial veelgi kaunimalt õitseda.
AVATUD ON ÜRDIAIA KOHVIK JA TALUPOOD.
Osta pilet https://fienta.com/et/romantilise-rannatee-hobiaednike-festival
Pilet sisaldab kõiki loenguid ja praktilisi töötubasid ning õhtust ürdiaia kontserdi.
PILETEID ON PIIRATUD KOGUSES!
NB! Piletite müük kestab kuni 27. aprilli südaööni.
Võta sõber kaasa ja tehke sellest ühine aianduspäev, mis annab inspiratsiooni terveks hooajaks.
Kohtume festivalil!🌷
Projekti toetab MTÜ Pärnu Lahe Partnerluskogu, viib läbi MTÜ Ettevõtlikud Naised ühistegevuskava alusel koos mittetulundusühinguga Allikukivi Park.

Kontakt Elisabeth Viedehof – 56697664, herbs.elisabeth@gmail.com
Täpsem info kodulehelt www.tammetalu.eu või Tamme talu Facebooki leht.
